CELEX: 32020D0792
Language: el
Date: 2020-06-11 00:00:00
Title: Απόφαση (ΚΕΠΠΑ) 2020/792 του Συμβουλίου της 11ης Ιουνίου 2020 για την τροποποίηση της κοινής δράσης 2008/124/ΚΕΠΠΑ σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.) (EULEX ΚΟΣΣΥΦΟΠΕΔΙΟ)

17.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 193/9
               
            
         ΑΠΟΦΑΣΗ (ΚΕΠΠΑ) 2020/792 ΤΟΥ ΣΥΜΒΟΥΛΙΟΥ
         της 11ης Ιουνίου 2020
         για την τροποποίηση της κοινής δράσης 2008/124/ΚΕΠΠΑ σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (*) (EULEX ΚΟΣΣΥΦΟΠΕΔΙΟ)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 4 Φεβρουαρίου 2008, το Συμβούλιο ενέκρινε την κοινή δράση 2008/124/ΚΕΠΠΑ (1).
                  
               
                     (2)
                  
                  
                     Στις 8 Ιουνίου 2018, το Συμβούλιο εξέδωσε την απόφαση (ΚΕΠΠΑ) 2018/856 (2) για την τροποποίηση της κοινής δράσης 2008/124/ΚΕΠΠΑ και την παράταση της EULEX ΚΟΣΣΥΦΟΠΕΔΙΟ μέχρι τις 14 Ιουνίου 2020.
                  
               
                     (3)
                  
                  
                     Στις 16 Απριλίου 2020, η Επιτροπή Πολιτικής και Ασφάλειας (ΕΠΑ) συμφώνησε ότι, λόγω των περιστάσεων που προκλήθηκαν από την πανδημία COVID-19, η EULEX ΚΟΣΣΥΦΟΠΕΔΙΟ θα πρέπει να παραταθεί κατά ένα έτος με την ίδια εντολή, η οποία μπορεί να επανεξεταστεί όταν το επιτρέψουν οι συνθήκες.
                  
               
                     (4)
                  
                  
                     Θα πρέπει να χορηγηθεί στην EULEX ΚΟΣΣΥΦΟΠΕΔΙΟ δημοσιονομικό ποσό αναφοράς για την περίοδο της παράτασής της.
                  
               
                     (5)
                  
                  
                     Στις 14 Μαΐου 2020, η ΕΠΑ συμφώνησε επιπλέον ότι ο κ. Lars-Gunnar WIGEMARK, ο οποίος διορίστηκε Αρχηγός αποστολής στις 28 Νοεμβρίου 2019 με την απόφαση (ΚΕΠΠΑ) 2019/1991 (3) της ΕΠΑ, θα πρέπει να συνεχίσει να επιτελεί τα καθήκοντά του για περαιτέρω περίοδο ενός έτους.
                  
               
                     (6)
                  
                  
                     Ουδεμία διάταξη της παρούσας απόφασης δεν θα πρέπει να νοείται ότι θίγει την ανεξαρτησία και την αυτονομία των δικαστών και των εισαγγελέων σε εκκρεμείς δικαστικές διαδικασίες στα πλαίσια της EULEX ΚΟΣΣΥΦΟΠΕΔΙΟ.
                  
               
                     (7)
                  
                  
                     Λόγω του ειδικού χαρακτήρα των δραστηριοτήτων της EULEX ΚΟΣΣΥΦΟΠΕΔΙΟ προς υποστήριξη των μεταφερθεισών ποινικών διαδικασιών εντός κράτους μέλους, είναι σκόπιμο να προσδιοριστεί στην παρούσα απόφαση το ποσό που προβλέπεται να καλύψει τη στήριξη προς τις εν λόγω μεταφερθείσες ποινικές διαδικασίες και να προβλεφθεί η εκτέλεση αυτού του τμήματος του προϋπολογισμού μέσω επιχορήγησης.
                  
               
                     (8)
                  
                  
                     Η κοινή δράση 2008/124/ΚΕΠΠΑ θα πρέπει να τροποποιηθεί αναλόγως.
                  
               
                     (9)
                  
                  
                     Η EULEX ΚΟΣΣΥΦΟΠΕΔΙΟ θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κοινή δράση 2008/124/ΚΕΠΠΑ τροποποιείται ως εξής:
            
                        1)
                     
                     
                        Στο άρθρο 8 προστίθεται η ακόλουθη παράγραφος:
                        
                           «11.   Αρχηγός αποστολής για την περίοδο από 15 Ιουνίου 2020 έως 14 Ιουνίου 2021 είναι ο κ. Lars-Gunnar WIGEMARK.».
                        
                     
                  
                        2)
                     
                     
                        Στο άρθρο 16 παράγραφος 1 το δέκατο έβδομο εδάφιο αντικαθίσταται ως εξής:
                        «Το ποσό δημοσιονομικής αναφοράς που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ από τις 15 Ιουνίου 2020 έως τις 14 Ιουνίου 2021 ανέρχεται σε 83 745 000 EUR.
                        Από το ποσό που αναφέρεται στο δέκατο έβδομο εδάφιο, το ποσό που προορίζεται να καλύψει τις δαπάνες της EULEX ΚΟΣΣΥΦΟΠΕΔΙΟ για την εκτέλεση της εντολής της στο Κοσσυφοπέδιο ανέρχεται σε 38 700 000 EUR, ενώ 45 045 000 EUR θα καλύψουν την υποστήριξη προς τις μεταφερθείσες δικαστικές διαδικασίες εντός κράτους μέλους.
                        Η Επιτροπή υπογράφει για ποσό 45 045 000 EUR συμφωνία επιχορήγησης με τον γραμματέα ο οποίος ενεργεί εξ ονόματος της γραμματείας που διαχειρίζεται τις μεταφερθείσες δικαστικές διαδικασίες. Στην εν λόγω συμφωνία επιχορήγησης εφαρμόζονται οι κανόνες για τις επιχορηγήσεις που προβλέπονται στον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (*).
                        Το ποσό δημοσιονομικής αναφοράς υπέρ της EULEX ΚΟΣΣΥΦΟΠΕΔΙΟ για τη μετέπειτα περίοδο αποφασίζεται από το Συμβούλιο..
                        
                           (*)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).»."
                        
                     
                  
                        3)
                     
                     
                        Στο άρθρο 20, δεύτερο εδάφιο, η πρώτη περίοδος αντικαθίσταται ως εξής:
                        «Λήγει στις 14 Ιουνίου 2021.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 11 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (*)  Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244 (1999) του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.
         
            (1)  Κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την Αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΦΟΠΕΔΙΟ (ΕΕ L 42 της 16.2.2008, σ. 92).
         
            (2)  Απόφαση (ΚΕΠΠΑ) 2018/856 του Συμβουλίου, της 8ης Ιουνίου 2018, για την τροποποίηση της κοινής δράσης 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ) (ΕΕ L 146 της 11.6.2018, σ. 5).
         
            (3)  Απόφαση (ΚΕΠΠΑ) 2019/1991 της Επιτροπής Πολιτικής και Ασφάλειας της 28ης Νοεμβρίου 2019 για τον διορισμό αρχηγού αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX ΚΟΣΣΥΦΟΠΕΔΙΟ) (EULEX KOSOVO/2/2019) (ΕΕ L 308 της 29.11.2019, σ. 105).